Există o uzină înăuntrul corpului care cântăreşte cam 1,4 kg
şi funcţionează 24 de ore pe zi.
E ficatul tău, cel mai greu organ din corpul tău,
şi unul din cele mai importante.
Această structură productivă funcţionează simultan ca depozit,
ca pivot central
şi ca instalaţie de prelucrare.
Fiecare din aceste funcţii implică atât de multe subactivităţi
încât fără ficat corpul ar înceta pur şi simplu să funcţioneze.
Una din funcţiile principale este de a filtra sângele corpului,
primit în doze regulate din două surse:
artera hepatică livrează sângele de la inimă,
în timp ce venele hepatice îl aduc din intestine.
Această dublă livrare umple ficatul cu nutrienţi
pe care apoi îi sortează, procesează şi stochează
cu ajutorul a mii de mici platforme de procesare internă
cunoscute ca lobuli.
Ambele surse de sânge furnizează oxigenul
de care ficatul are nevoie pentru a funcţiona.
Sângele primit de la intestine
conţine carbohidraţi, grăsimi,
vitamine şi alţi nutrienţi dizolvați în sânge
din hrana pe care o consumăm.
Acestea trebuie procesate diferit.
În cazul carbohidraţilor,
ficatul le descompune şi le converteşte în zaharuri
folosite de corp ca energie când sângele filtrat e trimis înapoi.
Uneori corpul are rezerve de nutrienţi
care nu sunt necesari imediat.
Când se întâmplă asta, ficatul păstrează o parte din ele
şi le stochează în depozitul său.
Această facilitate funcţionează ca o cămară
pentru situațiile viitoare în care corpul are nevoie de nutrienţi.
Dar sângele din corp nu e totdeauna plin de lucruri bune.
Conţine și toxine şi produse secundare pe care corpul le poate folosi.
Şi ficatul le monitorizează foarte strict.
Când reperează o substanţă inutilă sau toxică
o converteşte fie într-un produs care nu poate răni corpul
sau o izolează şi o îndepărtează,
canalizînd-o spre rinichi şi intestine pentru a fi eliminată.
Desigur nu am considera ficatul o uzină
dacă nu ar și fabrica ceva.
Acest organ produce totul din diverse proteine din plasma sângelui.
Transportă acizii graşi, ajută la formarea cheagurilor de sânge,
produce colesterol care ajută corpul să producă hormoni.
Produce și vitamina D şi substanţele care ajută la digestie.
Dar unul dintre cele mai vitale produse e fierea.
Ca o platformă sustenabilă,
ficatul foloseşte celule numite hepatocite
pentru a converti produsele toxice în acest lichid amărui-verzui.
Pe măsură ce-i produs, fierea e canalizată într-un mic recipient sub ficat,
numit vezica biliară,
înainte de a fi picurat în intestin
pentru a descompune grăsimile, a distruge microbii
şi a neutraliza acizii excesivi din stomac.
Fierea ajută și la eliminarea altor toxine şi produse secundare din ficat
afară din corp.
După cum vedeţi,
ficatul e un organ extrem de eficient,
îndeplinind sarcini multiple care se susțin reciproc.
Dar un sistem atât de complex trebuie să funcţioneze impecabil
prin a menține corpul sănătos
şi a nu-l încărca cu mai multe toxine decât poate suporta.
Este o uzină pe care nu ne putem permite s-o închidem.